Read in English . Tmien persuni ġew arrestati waqt rejd li sar mill-Pulizija f'Wied il-Għajn. Fi stqarrija l-Pulizija spjegat li r-rejd sar mill-Iskwadra ta' Kontra tad-Droga, assistiti mill-Pulizija tar-Rapid Intervention Unit (RIU). Sar fi stabbiliment li jinsab fil-limiti tal-Bajja ta San Tumas, f'Wied il-Għajn. Il-ħidma tal-Pulizija saret tard ilbieraħ waranofsinhar. Waqt dan ir-rejd ġew arrestati seba' rġiel residenti ż-Żejtun, Wied il-Għajn u r-Rabat, li l-età tagħhom tvarja bejn it-18 u t-22 sena, u tfajla ta' 24 sena residenti Birżebbuġa. Il-Pulizija sabulhom sustanzi suspettati kannabis u kokaina, kif ukoll xi oġġetti relatati mal-użu tad-droga. Aktar tard, il-Pulizija għamlet tfittxija f'residenza u garaxx ta' wieħed mill-irġiel arrestati f'Wied il-Għajn. Hemmhekk instabu iżjed sustanzi suspettati ħaxixa tal-cannabis, eroina u kokaina, kif ukoll ammont ta' flus kontanti. L-investigazzjonijiet tal-pulizija għadhom għaddejjin. .td_uid_3_5f211a77d9cbe_rand.td-a-rec-img{text-align:left}.td_uid_3_5f211a77d9cbe_rand.td-a-rec-img img{margin:0 auto 0 0}